**Ihon alle annosteltava RoActemra on hyväksytty erityiskorvattavaksi**

**Lääkkeiden hintalautakunta on myöntänyt ihon alle annosteltavalle RoActemralle (tosilitsumabi) erityiskorvattavuuden. Rajoitettu erityiskorvattavuus astuu voimaan 1.3.2015.**

Tosilitsumabi on rajoitetusti erityiskorvattava (65 %) nivelreuman hoidossa, kun vaste tavanomaisille nivelereuman hoidossa käytetyille lääkkeille on ollut riittämätön tai kun potilaan muun sairauden tai tilan takia näitä ei voida käyttää.

Tosilitsumabi on ainoa markkinoilla oleva biologinen lääke, jonka vaikutus kohdistuu nivelreuman synnyssä keskeisessä roolissa olevaan tulehduksen välittäjäaineeseen interleukiini-6:een. Tosilitsumabi estää interleukiini-6:n (IL-6) vaikutuksia elimistössä.

Tosilitsumabi on tarkoitettu yhdessä metotreksaatin (MTX) kanssa aikuispotilaiden kohtalaisen tai vaikean aktiivisen nivelreuman hoitoon, kun aikaisempi hoito yhdellä tai useammalla tautiprosessia hidastavalla reumalääkkeellä tai tuumorinekroositekijän (TNF) estäjällä ei ole tuottanut riittävää hoitovastetta tai potilas ei siedä niitä. Tosilitsumabia voidaan antaa monoterapiana näille potilaille, jos he eivät siedä metotreksaattia tai jos jatkuva metotreksaattihoito ei sovi heille.

**Lehdistötiedustelut:**

Roche Oy

Viestintäpäällikkö
Satu Ratia
Puhelin: +358 500 451 962
sähköposti: satu.ratia@roche.com

Roche

Roche on johtava tutkimukseen keskittyvä terveysalan yritys. Sen vahvuus on lääkkeiden ja diagnostiikan yhdistäminen. Roche on maailman suurin biotekniikan yritys, jolla on aidosti erottuvia lääkkeitä syöpätautien, immunologian ja keskushermostosairauksien hoitoon. Roche on myös maailman johtava yritys in vitro -diagnostiikassa ja syövän kudosdiagnostiikassa sekä edelläkävijä diabeteksen hoidossa. Rochen yksilöity terveydenhoito -strategian tavoitteena on tarjota lääkkeiden ja diagnostiikan avulla konkreettisia parannuksia potilaiden terveyteen, elämänlaatuun ja selviytymiseen. Vuonna 1896 perustettu Roche on edistänyt merkittävästi terveyttä maailmassa jo yli vuosisadan ajan. Kaksikymmentäneljä Rochen kehittämää lääkkettä on mukana WHO:n keskeisten lääkkeiden listalla (WHO Model Lists of Essential Medicines). Niiden joukossa on henkiä pelastavia antibiootteja, malarialääkkeitä ja kemoterapiavalmisteita.

Yhtiön pääkonttori sijaitsee Baselissa Sveitsissä. Roche-konsernissa työskentelee yli 88 500 ihmistä eri puolilla maailmaa. Vuonna 2014 Roche investoi 8,9 miljardia Sveitsin frangia (7,3mrd €) tutkimus- ja tuotekehitykseen ja sen liikevaihto oli 47,5miljardia Sveitsin frangia (39,1mrd €). Genentech, Yhdysvalloissa, on kokonaan Roche Groupin omistama. Rochella on myös enemmistöosakkuus Chugai Pharmaceuticalista, Japanissa.

Suomessa Roche aloitti vuonna 1982. Tällä hetkellä yhtiöt työllistävät yhteensä 150 henkilöä ja liikevaihtomme on136,6 miljoonaa euroa. (Roche Oy 96,7 milj. € ja Roche Diagnostics Oy 39,9 milj. €.)

[www.roche.fi](http://www.roche.fi), [www.roche.com](http://www.roche.com)

Kaikki käytetyt tai mainitut tavaramerkit on suojattu lainsäädännöllä.

FI/RACTE/1502/0018